Protokoll sentralstyremøte 01/19

Norges Blindeforbunds Ungdom

27. februar-3.mars 2019, London og Paris

Møtetidspunkt:

28.02.19: 08:00-10:30 og 15:00-16:30 (London)

01.03.19: 12:00-16:15 og 21:00-22:30 (Paris)

02.03.19: 20:00-21:30 (Paris)

Tilstede:

Kristoffer Lium (leder), Helene Romset (nestleder), Henning Knudsen, Frida Natland, Maiken Mucha og Viktoria Røksland.

Fra administrasjonen deltok Cecilie Skjervø Bjørnerud og Trine-Lise Østlund Blime.

**Innhold**

[**SAK 001/19 Godkjenning av innkalling og saksliste** 2](#_Toc7421917)

[**SAK 002/19 Endringer i Sentralstyret** 2](#_Toc7421918)

[**SAK 003/19 Orienteringer og invitasjoner** 2](#_Toc7421919)

[A) Orientering fra møte med Statped 2](#_Toc7421920)

[B) Barne- og ungdomstinget (BUT) 2](#_Toc7421921)

[C) Landsmøte DBSU 3](#_Toc7421922)

**[SAK 004/19 Utvalgene i NBfU](#_Toc7421923)** [3](#_Toc7421923)

[A) Interessepolitisk utvalg 3](#_Toc7421924)

[B) Internasjonalt utvalg 3](#_Toc7421925)

[**SAK 005/19 Regionene Rundt** 3](#_Toc7421926)

[**SAK 006/19 Media og sosiale medier** 5](#_Toc7421927)

[**SAK 007/19 Evaluering NBfU-konferansen** 6](#_Toc7421928)

[**SAK 008/19 Evaluering av Spark-VM** 6](#_Toc7421929)

[**SAK 009/19 Retningslinjer Frifond** 6](#_Toc7421930)

[**SAK 010/19 Tillitsvalgtskonferansen 2019** 6](#_Toc7421931)

[**SAK 011/19 Landsmøtet 2019** 7](#_Toc7421932)

[**SAK 012/19 Arendalsuka 2019** 7](#_Toc7421933)

[**SAK 013/19 Høstkurs 2019 – Sex og samliv** 7](#_Toc7421934)

[**SAK 014/19 Interessepolitikk og aktuelle høringer** 7](#_Toc7421935)

[**SAK 015/19 Årsmelding fra Trygghetsgruppen** 8](#_Toc7421936)

[**SAK 016/19 Status - oppfølging av målplan** 8](#_Toc7421937)

[**SAK 017/19 Studentmedlemskap i Blindeforbundet** 11](#_Toc7421938)

[**SAK 018/19 Studietur – evaluering så langt** 12](#_Toc7421939)

[**SAK 019/19 Nordisk leir** 13](#_Toc7421940)

[**SAK 020/19 Samarbeidsavtalen mellom Regionene og sentralt** 13](#_Toc7421941)

[**SAK 021/19 Økonomi** 13](#_Toc7421942)

[**SAK 022/19 Plassering av egenkapitalen i fond** 13](#_Toc7421943)

[**SAK 023/19 Arbeidsflyt/Trello** 14](#_Toc7421944)

[**SAK 024/19 Alkoholreglementet** 14](#_Toc7421945)

[**SAK 025/19 IT-kurs** 15](#_Toc7421946)

[**SAK 026/19 Datoplan 2019** 15](#_Toc7421947)

[**SAK 027/18 Eventuelt** 16](#_Toc7421948)

# **SAK 001/19 Godkjenning av innkalling og saksliste**

Vedtak: Innkalling og saksliste godkjennes

# **SAK 002/19 Endringer i Sentralstyret**

Fatuma Abdi informerte i e-post den 22. februar om at hun ønsket å trekke seg fra sentralstyret. Hennes fratreden innebærer at Maiken Mucha og Viktoria Røksland rykker opp som henholdsvis 5. styremedlem og 1. varamedlem.

Fatuma Abdi var Sentralstyrets kontakt i internasjonalt utvalg. Utvalgsleder Hawkilara Axelsen overtar nå denne rollen, etter ønske fra utvalget.

Vedtak: De ovennevnte omrokkeringene ble vedtatt.

# **SAK 003/19 Orienteringer og invitasjoner**

## Orientering fra møte med Statped

Henning orienterte om møte i Statpeds brukerråd. Møtet ble avholdt samtidig som statped hadde sin brukerkonferanse. Vi har en fast representant og vara i brukerrådet.

Det ble særlig redegjort for diskusjonen rundt Statpeds elevkurs. Disse vil ikke bli avholdt høsten 2019 som følge av pågående evaluering, noe Sentralstyret synes er meget uheldig.

## Barne- og ungdomstinget (BUT)

BUT avholdes 26. april i Oslo. Silje Solvang og Helene Romset er våre delegater. Vi har sendt inn et høringssvar til barne- og ungdomsprogrammet som skal tas opp på dette møtet.

##  Landsmøte DBSU

Dansk blindesamfunds ungdom (DBSU) avholder sitt landsmøte 12.-14. april og vi har blitt invitert til å sende to gjester på møtet. Ingen av Sentralstyrets medlemmer hadde mulighet til å stille denne helgen.

Vedtak: sakene A-C ble tatt til orientering.

# **SAK 004/19 Utvalgene i NBfU**

## Interessepolitisk utvalg

Kristoffer orienterte om arbeidet. Utvalget har møte helgen 1.-3. Mars, altså samme helg som Sentralstyret. Utvalget består av Guro Helene Sørdalen (leder), Silje Solvang (sekretær), Ida Sødahl Utne, William Skauen, Thomas Peelen og Sozan Mustafa. De skal i løpet av helgen bli skolert i media og intervjuteknikk samt vurdere hvilke saker de ønsker å jobbe med.

## Internasjonalt utvalg

Hawkilara Axelsen, leder av internasjonalt utvalg, var med på telefon. Hun orienterte om utvalgets arbeid. De hadde et fysisk møte den siste helgen i januar. Medlemmene i utvalget har ulike arbeidsområder. De arbeider blant annet med prosjektet Blindkludering, som dreier seg om å sikre at synshemmede flyktninger får den informasjonen de trenger. Utvalget arbeider også for å sikre samarbeid med andre europeiske ungdomsorganisasjoner, og vil bli orientert om Sentralstyrets møte med EBU i Paris.

Vedtak: Sentralstyret setter stor pris på arbeidet som gjøres i utvalgene, og tok forøvrig saken til orientering.

# **SAK 005/19 Regionene Rundt**

Henning orienterte om status i de ulike regionene. Regionene har blitt forespurt om de ønsker å selv legge ut informasjon om arbeid og aktiviteter på nbfu.no. Kun Region Vest har inntil videre ønsket dette.

Region HedOpp.

Region HedOpp har 36 medlemmer, og er for tiden inaktiv.

Frida har vært i kontakt med barne- ungdoms- og familieutvalget i fylkene, for å skape et samarbeid om introduksjonskurs og annen aktivitet, noe de er positive til.

Region Nord.

Region Nord har 40 medlemmer. Regionen har årsmøte samme helg som Sentralstyremøtet, helgen 1.-3. mars. Årsmøtet finner sted i Bodø. Planlegger en sommertur til mosjøen siste helgen i juli, sammen med Region midt.

Region Sør.

Region Sør har 30 medlemmer, og er for tiden inaktiv.

Region Vest.

Region Vest har 75 medlemmer. Regionen avholder sitt årsmøtet 5.-6. april, i Stavanger. Kristoffer representerer Sentralstyret på deres årsmøte. Administrasjonen bistår regionen i planleggingen. Regionen skal, sammen med Region Øst, til Liseberg 24.-26. mai.

Region Midt.

Region Midt har 95 medlemmer. Deres årsmøte finner sted i Molde, helgen 29.-31. mars. Henning representerer Sentralstyret på årsmøtet. Regionens sommertur går til Mosjøen, den siste helgen i juli, og arrangeres i samarbeid med Region nord og familieutvalget i Trøndelag. Regionsstyret deltok på fellesstyremøtet med fylkeslagene i regionen, noe de også har gjort de foregående år. Sentralstyret er imponert over det gode samarbeidet regionen har med fylkeslagene i Blindeforbundet.

Region Midt fortsetter, gjennom en nedsatt prosjektgruppe, videre med sitt hotellprosjekt. Det kortsiktige målet for prosjektet er å utvikle samarbeidet med Scandic slik at sansepatruljen, som skal bidra til universell utforming av hotellene, får flere oppdrag.

Region Øst.

Region Øst har 206 medlemmer. Deres årsmøte avholdes 8.-10. mars i Sarpsborg. Helgen 24.-26. mai avholdes den årlige Liseberg-turen. Regionen har fått innvilget midler fra LNU Herreløs arv til to arrangement; Flykurs og baristakurs.

Vedtak: Saken ble tatt til orientering

# **SAK 006/19 Media og sosiale medier**

Trine-Lise orienterte om NBfU i media. Siden forrige sentralstyremøte har vi hatt innlegg på trykk i Firdaposten i forbindelse med Spark-VM.

Status sosiale medier:

Instagram: 1495 følgere på Instagram (+ 568 siden forrige møte)

Facebook: 1262 personer som liker og 1243 personer som følger pagen. Dette er en oppgang med 12 personer som liker pagen siden forrige møte og 16 flere som følger pagen

Twitter: 142 følgere på Twitter (uendret siden forrige møte)

Maiken orienterte om arbeidet med sosiale medier og utvalgets strategi.

Utvalget har særlig fokusert på facebook og instagram, noe som har ført til økt antall følgere særlig på sistnevnte. Sentralstyret er meget imponert over utvalgets arbeid.

Vedtak: Saken ble tatt til orientering.

# **SAK 007/19 Evaluering NBfU-konferansen**

Kristoffer orienterte. Evalueringen av NBfU-konferansen var vedlagt, og ble gjennomgått. Evalueringen var i stor grad positiv, og Sentralstyret tar med seg innspillene. Det registreres særlig tilbakemeldinger om at gruppene må lages på forhånd og at presentasjonen til Trygghetsgruppen bør være noe lengre og mer informativ.

Vedtak: Evalueringen ble tatt til orientering.

# **SAK 008/19 Evaluering av Spark-VM**

Helene og Viktoria orienterte.

Evalueringen fra deltakere og prosjektgruppe ble gjennomgått.

Sentralstyret diskuterte særlig behovet for kveldsaktiviteter. Det ble enighet om å ha færre aktiviteter etter middag, men at det fremdeles skal tilbys, og oppfordres til, at deltakerne møtes i fellesarealer.

Vedtak: Evalueringen ble tatt til orientering

# **SAK 009/19 Retningslinjer Frifond**

Trine-Lise orienterte. LNU har revidert sine retningslinjer for Frifond Organisasjon. For at NBfU skal kunne søke Frifond Organisasjon i 2019 må vi revidere våre egne retningslinjer for at de skal oppfylle kravene til LNU.

Vedtak: De Reviderte retningslinjene ble vedtatt.

# **SAK 010/19 Tillitsvalgtskonferansen 2019**

Helene orienterte, og la fram planene for tillitsvalgtskonferansen. Konferansen skal ha fokus på kommunikasjon og å bygge hverandre gode. Økonomi, kommunikasjonskanaler og ansvar er også blant temaene som skal tas opp.

Etter forespørsel ble det diskutert om utvalgene skulle inviteres til konferansen. Mot dette talte at programmet ikke er tilpasset for utvalgsarbeid. Det ble enighet om at utvalgsmedlemmene inviteres til konferansen, og at de kan delta på de relevante delene av programmet, og benytte resterende tid til utvalgsarbeid. Dette avhenger imidlertid av at det er tilstrekkelig med plasser etter at regionale tillitsvalgte er påmeldt.

Vedtak: Arbeidet med Tillitsvalgtskonferansen fortsetter

# **SAK 011/19 Landsmøtet 2019**

Trine-Lise orienterte. Sentralstyret ønsket et særlig fokus på prinsipprogrammet, da dette skal vedtas i år.

Vedtak: Saken ble tatt til orientering.

# **SAK 012/19 Arendalsuka 2019**

Kristoffer informerte om Arendalsuka 2019 og åpnet til diskusjon om eventuelle bidrag fra NBfU. Det var enighet om at NBfU ikke selv skal arrangere noe, men at det forsøkes å sikre deltakelse på arrangement om tilrettelegging i skole, ledet av Unge Funksjonshemmede.

Sentralstyret vil også kontakte SoMe-utvalget med en forespørsel om deltakelse under Arendalsuka.

Vedtak: Deltakelse på Arendalsuka forsøkes som skissert ovenfor.

# **SAK 013/19 Høstkurs 2019 – Sex og samliv**

Henning orienterte om arbeidet med kurset om sex og samliv. Det skal avholdes på Solvik. Temaer som ble diskutert var blant annet grunnleggende informasjon, grensesetting, muligheten til å få besvart anonyme spørsmål, og leketøys-utstilling,

Vedtak: saken ble tatt til orientering

# **SAK 014/19 Interessepolitikk og aktuelle høringer**

Kristoffer åpnet til diskusjon om interessepolitikk.

Interessepolitisk utvalg har sendt en resolusjon til sentralstyret i Blindeforbundet om en mer miljøvennlig organisasjon. Vi har ikke fått svar på denne en men den skal tas opp på deres neste møte.

Kristoffer, og Trine-Lise skal, sammen med Silje fra interessepolitisk utvalg, ha møte med Avinor for å snakke om bruk av beacons-teknologi på Gardermoen.

31. mai til 2. juni vil det arrangeres en interessepolitisk konferanse i Trondheim med temaet «hvordan utvikle ny politikk».

Sentralstyret er veldig fornøyde med samarbeidet med det interessepolitiske utvalget.

Vedtak: Administrasjonen følger opp aktuelle høringer. Det arrangeres en interessepolitisk konferanse i Trondheim.

# **SAK 015/19 Årsmelding fra Trygghetsgruppen**

Årsmelding fra Trygghetsgruppen er inntil videre ikke mottatt. Trine-Lise sender ny forespørsel om denne tiltrygghetsgruppen.

Vedtak: Saken ble utsatt til neste møte.

# **SAK 016/19 Status - oppfølging av målplan**

På landsmøtet 2018 ble fire målplaner for en toårsperiode vedtatt. Trine-Lise orienterte om status for hvert av målplanpunktene og hvordan disse skal jobbes videre med.

1. **Regionalt arbeid**

Målplanpunkt:

I to-årsperioden skal det regionale arbeidet styrkes, organisatorisk, politisk og økonomisk.
Det skal derfor utvikles og gjennomføres en kursplan i flere trinn for medlemmer og tillitsvalgte. Her skal det blant annet gis opplæring i NBfU’s politikk, utadrettet arbeid, tillitsvalgtarbeid og inntektsskapende arbeid.
I perioden skal det utredes om organisasjonen trenger å organisere det lokale arbeidet på en annen måte enn i dag, Temaer som skal vurderes er blant annet medlemsmasse, økonomi, offentlige støtteordninger og stortingets vedtak om regionsreform.

Status:

Det har blitt satt ned et interessepolitisk utvalg. De skal arrangere en konferanse 31. mai-2 juni som skal ha fokus på politikkutvikling og politisk gjennomslag. Tillitsvalgtkonferansen vil særlig fokusere på arbeid innad i, og mellom styrer.

En kursplan er ikke påbegynt enda, ei heller oversikt over inntektsskapende arbeid. Det ble diskutert om et samarbeid med andre organisasjoner om en tretrinnsmodell for kursing er aktuelt. Unge Funksjonshemmede kontaktes vedrørende dette.

Vurderingen av forholdet mellom regionsinndeling og regionsreform vurderes fortløpende. I første omgang vil det være aktuelt å endre navn på Region hedOpp, ettersom deres fylker nå samles i regionen Innlandet. Andre endringer kan også bli aktuelle i perioden. Administrasjonen følger opp medlemmers overgang til andre regioner som følge av sammenslåingen av kommuner, der dette endrer regionstilhørigheten.

1. **Utdanning**

Målplan:

Målet om at synshemmet ungdom skal ha lik rett på utdanning som alle andre skal være en rød tråd gjennom perioden, Både i det politiske arbeidet og på kurs og konferanser organisasjonen gjennomfører.
Organisasjonen skal særlig konsentrere seg om å arbeide opp mot Nordahlutvalgets rapport om spesialundervisning, kartlegge behovet, og muligheten for, synshemmede studenters utvekslingsmuligheter, grensekryssende utveksling av studielitteratur, samt tilleggslitteratur.

Status:

Det interessepolitiske utvalget er gitt ansvaret for dette, og deres arbeid er ikke påbegynt per dags dato. Internasjonalt utvalg er gitt i oppgave å vurdere interessen for utveksling, og mulighetene for dette.

Sentralstyret har vært på møte med EBU for å få informasjon om utvekslingsstudier i Europa og reglene for grensekryssende tilrettelagt litteratur i Marrakesh-avtalen.

1. **En mer synlig organisasjon**

Målplan:

Gjennom perioden skal NBfU bli en mer synlig organisasjon, som er kjent også utenfor «egne rekker». Antallet redaksjonelle oppslag i lokal- og rikspresse skal økes. Som en del av dette arbeidet skal man utvikle en kommunikasjonsplan, gå gjennom organisasjonens grafiske profil, nettsider og profilartikler.
Organisasjonen skal jobbe for å øke kontakten med politikere og offentlige instanser.

Status:

Det ble satt ned et utvalg med ansvar for sosiale medier (SoMe-utvalget). Utvalget har raskt gjort NBfU mer synlige på sosiale medier. Dette arbeidet har gitt mange nye følgere og vi når flere på Facebook og Instagram, også andre ungdomsorganisasjoner.

Sentralstyret jobber med en kommunikasjonsplan som har vært på høring hos regionene.

Kontoret har sammen med økonomiansvarlig og some-utvalget sett på nye profilartikler som vil bestilles våren 2019.

1. **Arbeidsliv**
Målplan:

NBfU skal i den kommende perioden arbeide for å bedre mulighetene for
synshemmede i arbeidslivet. Sentralstyret skal særling
jobbe med:

• Tilgjengeliggjøring av jobbsøkerportaler
• Tilgjengeliggjøring av IKT-løsninger i arbeidslivet
• Fleksible assistanseordninger
• At synshemmede har tilgang til faglitteratur, også den som er produsert i andre land
• Samarbeid med partene i arbeidslivet

Status:

Det interessepolitiske utvalget skal se på dette.

IKTs-løsningers tilgjengelighet var tema på NBfU-konferansen.

På Sentralstyrets møte med EBU ble det orientert om det europeiske arbeidet med utveksling av faglitteratur.

Vedtak: Status ble tatt til orientering. Arbeidet med målplanen fortsetter.

# **SAK 017/19 Studentmedlemskap i Blindeforbundet**

Kristoffer orienterte om medlemskontingentene i blindeforbundet. Det har kommet inn ønske om at NBfU skal fremme forslag om studentmedlemskap i Blindeforbundet.

Sentralstyret diskuterte saken og ulike løsninger, herunder lavere kontingent for studenter, muligheten for å dele opp betalingen av beløpet.

Vedtak: Saken sendes videre til sentralstyret i Blindeforbundet uten ytterligere anbefaling.

# **SAK 018/19 Studietur – evaluering så langt**

Denne saken ble behandlet tre ganger under studieturen.

Første evaluering skjedde i London. NBfU hadde her avholdt et møte med Royal National Institute of Blind People (RNIB) samt testet ut hvordan tilpasningen av British Museum fungerte for synshemmede.

Hos RNIB møtte vi deres Broadcast Relationships and Audio Description Manager, Sonali Rai. Temaet for møtet var hvordan arbeidet med synstolking fungerer i Storbritania, herunder hvilke områder RNIB har fokusert på, hvordan de har gått frem og hvilke tilbakemeldinger de har fått fra medlemmer, film- og televisjonsselskaper, museer og andre. Dette var meget nyttig for NBfUs videre arbeid med synstolking i Norge.

På British museum hadde de tilrettelagt for synshemmede gjennom å ha en «touch tour» der vi fikk mulighet til å ta på utvalgte utstillingsobjekter på den Egyptiske utstillingen, og gjennom å ha noen deler av utstillingen synstolket. Man gikk da med samme hodetelefoner som dem med vanlig guiding men den synstolkede var utvidet til en forklaring av objektene før den alminnelige informasjonen.

I paris besøkte vi European Blind union, (EBU) og fikk en innføring i deres arbeid for unge synshemmede i Europa og hvordan de jobber med synstolking. EBU jobber mer direkte opp mot eu-parlamentarikere og EU for å få inn sin politikk i ulike EU-forordninger og direktiver.

Vi besøkte så slottet Versailles. Da vi kom inn fikk vi kjenne på en stor taktil modell av slottet og en taktil del som viste de ulike materialene som var brukt i bygget. Den audio-guiden vi fikk her var den samme som andre besøkene, altså vanlig guiding. Synstolkingen var kun på fransk.

Etter tilbakekomst til Norge, tar Sentralstyret erfaringene fra turen med i det videre arbeidet med synstolking, særlig opp mot Nasjonalmuseets nye bygg i Oslo.

Vedtak: Administrasjonen skriver en rapport fra studieturen og finner tidspunkt for møte med museet.

# **SAK 019/19 Nordisk leir**

Invitasjonen til Nordisk leir har blitt tilsendt NBfU.

Vedtak: Invitasjon sendes ut til alle medlemmer. Egenandel for leiren er på 2500 kr og påmeldingsfrist er 22. mars.

# **SAK 020/19 Samarbeidsavtalen mellom Regionene og sentralt**

Henning orienterte. Høringsrunden er avsluttet. Regionene hadde ikke sendt inn noen forslag til endringer.

Vedtak: Samarbeidsavtalen legges frem for regionslederne på tillitsvalgtkonferansen for underskrift.

# **SAK 021/19 Økonomi**

Saken ble ikke behandlet på møtet og tas på et elektronisk møte.

Vedtak: Saken behandles elektronisk

# **SAK 022/19 Plassering av egenkapitalen i fond**

Kristoffer orienterte, og la frem forslag om at en del av NBfUs egenkapital settes i fond, for at avkastningen på denne skal være noe høyere enn kun rentene. Trine-Lise informerte om Forte Fondsforvaltning, og alternativene de har. Dette er samme fondsforvalter som Blindeforbundet har. Sentralstyret diskuterte dette og ble enige om at en del av egenkapitalen skal settes i fond, men at det ønskes en grønn profil og en lav risiko. Administrasjonen utreder hvilke muligheter som da finnes.

Vedtak: Det investeres 1.000.000 i fond med en grønn profil og lav risiko. Administrasjonen ser på mulighetene for dette sammen med AU.

# **SAK 023/19 Arbeidsflyt/Trello**

Helene og Kristoffer informerte om hva gjøremålsapplikasjonen Trello er, og hvordan dette vil forbedre arbeidsflyten i Sentralstyret.

Vedtak: Helene Romset oppretter et Trello-board.

# **SAK 024/19 Alkoholreglementet**

Kristoffer orienterte om alkoholreglementet. Sentralstyret diskuterte om det skulle gjøres enkelte endringer.

Det ble særlig diskutert om det er behov for et kapittel om konsekvenser ved brudd på reglementet. Dagens praksis er at medlem eller tillitsvalgt som bryter reglementet, sendes hjem på egen regning, og kan måtte dekke NBfUs faktiske kostnadder ved dennes deltakelse. Sentralstyret diskuterte om det var mer rettferdig å heller kreve en fast sum. Det var enighet om at dagens praksis innebar at like tilfeller ble behandlet ulikt, som en følge av at reisekostnadder varierer kraftig.

Det var enighet om at den fastsatte summen måtte fremstå relativt avskrekkende, men ikke være så høy at den le umulig for ungdom å betale utgiften. Summen ble derfor satt til 3000 kroner.

Sentralstyret ønsket også at ordlyden og systematikken i reglementet ble gjenomgått, ettersom teksten var unødvendig lang og krunglete.

Vedtak: Administrasjonen endrer alkoholreglementet etter innspillet fra sentralstyret og sender det ut til sentralstyret for godkjenning.

# **SAK 025/19 IT-kurs**

Kristoffer orienterte. NBfU har fått innvilget 190.000 kr til å gjennomføre et it-kurs. Dette kurset vil avholdes i Kristiansand og Administrasjonen gis ansvar for å finne bosted.

Vedtak: prosjektgruppe settes ned. Denne består av Kristoffer Lium og Viktoria Røksland. En tredje person forespørres.

# **SAK 026/19 Datoplan 2019**

Februar

27. februar-3. mars Studietur om synstolking og sentralstyremøte, London og Paris

Mars:

1-3. mars Årsmøte - Region Nord, Bodø

2.-3. mars skoleringshelg Interessepolitisk utvalg, Oslo

8-10. mars Årsmøte - Region Øst, Sarpsborg

29.-31. mars Årsmøte - Region Midt, Molde

April

5.-7. April Årsmøte - Region Vest, Stavanger

Mai

3.-5. Mai Tillitsvalgtskonferansen, Oslo

24.-26. mai Lisebergstur Region Vest og Øst, Göteborg

31. mai-2. juni Interessepolitisk konferanse, Trondheim

Juni

25. juni-2. jul Nordisk Leir, Reykjavik

September

13.-15. september Landsmøte, Hurdal

Oktober

11.-13. Oktober IT-kurs, Kristiansand

November

6-8. november Dataparty med KABB, Askim

15-17. november Konferanse – sex og samliv, Solvik

Desember

6.-8. desember Julebord Region Øst, Hurdal

13-15. Desember Julebord Region Nord, Evenes

# **SAK 027/18 Eventuelt**

Dataparty sammen med KABB

Kristoffer orienterte om et samarbeid med KABB om å arrangere et dataparty. Kabb har hovedansvaret for arrangementet og det arrangeres i deres lokaler i Askim. Vi sprer informasjonen om arrangementet og inviterer våre medlemmer.

Vedtak: Kristoffer Lium følger opp dette og sender informasjon og invitasjon til administrasjonen når han har mottatt dette.